AlexejDobrolubov/national_council_slovak_2010 huggingface dataset:
19. schôdza NR SR - 14.deň - A. dopoludnia
Dátum: 2024-10-03
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

46. Ďakujem pekne za slovo. Pán kolega Truban, jednoznačne veľmi dobré vystúpenie. Áno, transakčná daň výrazne zasiahne práve malých podnikateľov. Ak by chcel minister financií znížiť konkurencieschopnosť malých firiem a prevážiť to ešte viac ku firmám veľkým, neurobil by to inak. Je to škodlivá daň. A k tomuto sa pripájam, ak raz bude mať vládnu zodpovednosť strana SaS, túto daň zrušíme. Bude to jedno z prvých rozhodnutí. No ale všeobecnejšie, čo je najhoršie, každá jedna vec je škodlivá z toho balíka. Ale najhoršie je ten toxický koktail. To, že oni sa na seba väzbia a ovplyvňujú sa. Nájdete odvetvia, na ktoré sa týka aj osobitný odvod. Samozrejme, transakčná daň, keďže sa týka všetkých, zvýšenie ceny mýta, doprava je veľkou súčasťou takmer každého odvetvia, zvýšenie dépehačky, zvýšenie sadzby korporátnej dane, toto všetko urobí – a hovoríme to tu viacerí – vyradí Slovensko absolútne z kategórie krajín, o ktorých investori rozmýšľajú, že kde budú investovať. No možno sú toto už pomaly posledné moje slová. Určite posledné v rozprave, kolegovia, len toto poviem. Idete odsúdiť Slovensko na stagnáciu, na život v biede, idete hodiť Slovensko dole z útesu. Skočte, ale bez nás, my budeme hlasovať proti a sľubujem, že jedného dňa opravíme túto krajinu po vašich nájazdoch a ničení. Ďakujem pekne.
19. schôdza NR SR - 14.deň - A. dopoludnia
Dátum: 2024-10-03
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

18. Ďakujem pekne za slovo, pán predsedajúci. Ondro, ďakujem pekne za tvoje vystúpenie. Odpichnem sa z tvojich slov. No, SMER si robí srandu aj z vlastných voličov. Pán minister ešte tak pred mesiacom rozprával o konsolidačnom balíčku asi 1,7 mld., čo je teda číslo, na ktorom sa zhodujeme. No zrazu prišiel s balíčkom 2,7 mld., no a tá 1 mld. sú nové výdavky. No, nechce šetriť minister financií na sebe, na štáte prakticky vôbec. Ja by som možno ešte aj to pochopil, no vo svete SMER-u a SNS-ky to tak asi je, že jednoducho ľudia to majú zaplatiť. Hej? Ale to, že SMER proste ide aj svojim voličom naordinovať, že pri nulovom šetrení na strane vlády sa majú zložiť ešte aj na miliardu ďalších výdavkov nových, to je fakt už ignorancia, výsmech občanom. No a absurdnosť celého priebehu prerokovávania zdražovacieho balíčka je v tom, že my vôbec nepoznáme ani len východiskové, východiská rozpočtu a už vôbec nie čísla pre jednotlivé ministerstvá. No a ja poviem prečo, pretože, samozrejme, výdavky každého jedného ministerstva budú ešte vyššie ako v lani. No a, samozrejme, takýmto faktom minister nechcel čeliť. Jednoducho o neexistujúcom šetrení sa jednoducho klame ľahšie, ako keby sa bolo možné ministra konfrontovať s konkrétnymi číslami z pripravovaného rozpočtu. No a mám ešte pár sekúnd. Nemecko schválilo vládou rozpočet 14. 7., celá ekonomika, všetky firmy vedia všetky parametre a môžu sa pol roka pripraviť na to, čo ich čaká, a tiež ich čaká ťažký rok. Česko predstavilo rozpočet 31. 8., aby mohla prebiehať odborná aj verejná diskusia. My máme 3. 10., bavíme sa tu týždeň o šetriacom balíčku, ak sa vôbec to šetrenie, skôr v úvodzovkách, pretože je to len zdražovanie a sú to ďalšie náklady pre ľudí. Ale o samotnom rozpočte nevieme nič. My tu sa bavíme o obláčiku, ktorý... (Prerušenie vystúpenia časomerom.)
19. schôdza NR SR - 13.deň - B. popoludni
Dátum: 2024-10-02
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

32. Ďakujem pekne za slovo, pán predsedajúci. No, Štefan, ako si povedal, žijeme postfaktuálnu dobu, no vôbec nezáleží na faktoch, ale pritom aj koalícia mimo kamier cíti a aj povie, že to takto nemôže a nebude fungovať, že dosahy tohto balíčka môžu byť tak fatálne, že sa jednoducho ich smelé plány na viac peňazí do rozpočtu môžu rozpadnúť. No a že v situácii, keď sa na Slovensku od roku 2015 zvýšilo daňovo-odvodové zaťaženie najviac zo všetkých okolitých krajín, to sú údaje OECD, že asi nebude správnym liekom znovu a ešte viacej zvýšiť daňovo-odvodové zaťaženie. No a že prečo? Ja použijem, a asi to stihnem, jeden konkrétny príklad. Jedna pani podniká ako živnostník, poobede učí, doučuje, teda mimo prázdnin, takže nejak sezónne, príjem v roku 2023 mala 8-tisíc euro a teraz jej odvody: sociálne odvody 216 euro mesačne, zdravotné 98, to je spolu 314 euro mesačne, ročne je to 3 768 eur, čo je 47 % z jej príjmu. No a teraz ja sa pýtam, že bude ešte aj v budúcom roku takto podnikať? No jednoducho nebude. Nemôžte polovicu toho, čo zarobíte, odovzdať len na odvodoch. Jednoducho budúci rok, a keď sa to ešte zvýši, nebude odvádzať nič. Proste buď bude trochu učiť už v šedej zóne, mimo, alebo sa vykašle na to. Toto je to, čo hrozí, že sa nepodarí vybrať ani to, čo tu už bolo, pretože to presiahlo tú únosnú hranicu. Presiahlo to únosnú hranicu a nebude to ďalej takto fungovať. Ďakujem pekne.
19. schôdza NR SR - 12.deň - A. dopoludnia
Dátum: 2024-10-01
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

18. Ďakujem pekne za slovo, nedá sa veľmi reagovať za dve minúty, ale aspoň niečo skúsim. Pán minister, som rád, že ste spomenuli, že teda za predchádzajúce tri a pol roka stúpol čistý dlh o 18,6 miliardy euro. No ale tá realita, že po dvoch rokoch vášho vládnutia, tohto roku asi 8,5 a budúci asi 6,5, to bude 15 za dva roky, takže len pozor na slová. Samozrejme, oboje je veľmi veľa, hej, aby som to uviedol. No a potom, pán minister, to sa tu chválime, že v dobrých časoch sa teda hospodárilo s mínus 1 % deficitom alebo s 2 % deficitom? To sa treba pozrieť ale na okolité krajiny. Také Česko v tých dobrých rokoch hospodárilo asi štyri roky s prebytkom. Normálne, že v každom jednom roku hospodárili o 2 percentuálne body lepšie ako Slovensko. To je dobré hospodárenie. V roku 2009 sme začínali na rovnakej čiare, asi o 3 % sme mali vyšší dlh ako Slovensko, hej, v roku 2019 sme mali 18 % rozdiel. Toto je tá realita toho, kde sa stratil ten, tie dobré časy. No ďalej, pán minister, chválite sa, že teda ste schopný si požičať, že sme si schopní si ako krajina požičať. Dokonca teda ideme ešte aj na turné do Švajčiarska a ešte aj oni nám požičajú. Ale toto, týmto sa budeme chváliť? To sú naše ambície, že hurá, ešte stále sme ako krajina schopná si požičať? Tuto by sa mal minister financií ktorýkoľvek raz v budúcnosti pochváliť až vtedy, keď konečne budeme mať jeden rok, keď si nebudeme musieť požičať. Toto je potom na pochvalu, hej? No, ďalej hypotéky, no hypotéky, tak povedzme si, aká je realita k tým hypotékam. V prvom rade asi 4 milióny boli použité, našťastie, len asi 13 000 hypoték sa nejak podporilo a asi 80 euro je teda na jednu konkrétnu hypotéku. Toto ukazuje, že to bolo zbytočné neefektívne, celá tá... (Prerušenie vystúpenia časomerom.)
19. schôdza NR SR - 10.deň - A. dopoludnia
Dátum: 2024-09-26
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

12. Ďakujem pekne za slovo, pán predsedajúci. Kolega Igor Matovič, ja začnem tým, čo bolo asi úplne najlepšie a najdôležitejšie z toho vystúpenia. Áno, skutočne efektívna sadzba DPH alebo teda daňová medzera, ak niečo fungovalo za predchádzajúcej vlády, tak skutočne finančná správa dokázala, dokázala výrazne lepšie vyberať dane a skutočne to fungovalo. A toto aj tie čísla, čo si povedal, presne tak, veď teraz nové trestné kódexy hovoria, že daňový únik do 20-tisíc eur nie je trestným činom. Presne toto je to, čo motivuje ľudí, aby tie úniky robili a, bohužiaľ, je to už vidieť aj na číslach. Áno, skutočne, takto sa dalo možno 500 mil. ušetriť a práve to by bolo dobré v tom, že to sa ušetrí na tých poctivých ľuďoch, daňových poplatníkoch, ktorí tú dépeháčku zaplatili, a zároveň sa to zoberie tým podvodníkom, ktorí teda na tom bohatnú. Čiže toto, toto len a len chválim. No, potom ďalšia vec, takisto, áno, pán Kamenický nehovorí pravdu, keď hovorí o hrubom dlhu, o zvýšení o 24 mld., tu má, áno, Igor Matovič pravdu, požičalo sa veľa a teda aj zostalo v hotovostných rezervách. No len tam treba povedať dve veci, aby sme boli féroví. Jedna je, že to ale nie je to hrdinstvo najväčšie, že dokážeme si lacno požičať, ideálne keby sme si nemuseli požičať. A druhá vec je teda ešte, pán bývalý minister, ja viem, koľko sa musel ARDAL snažiť, aby ťa presvedčil, aby sa toto urobilo, lebo fakt to bola dobrá vec, hej, ale za to si moc nebol, ale nevadí. Potom ešte ďalšia vec, len zasa nech sme tu féroví. Igor, nebojoval si za 10 % DPH, ja si to pamätám, ja som za to bojoval, aj sa nám to podarilo, ale teda akože hodne, hodne to bolo ťažké. Ešte ku inflácii poviem, že áno, tie deficity boli veľmi podobné ako v iných krajinách, a už asi nestihnem vlastne. No dobre, viacej v rozprave.
19. schôdza NR SR - 8.deň - A. dopoludnia
Dátum: 2024-09-24
Poslanec: Viskupič, Marián (SaS)
Druh vystúpenia: Vystúpenie

122. Ďakujem pekne, pán predseda, za slovo, skúsim teda do, do prestávky aspoň úvodné slovo. Áno, predkladám návrh zákona, ktorým sa mení zákon č. 145/1995 Z. z. o správnych poplatkoch, a cieľom je zníženie tých správnych poplatkov, ktoré najviac zaťažujú podnikateľský sektor. Tento návrh znižuje správne poplatky na úseku všeobecnej správy, ale aj na úseku dopravy, finančnej správy a obchodnej činnosti, ako aj konzulárnych poplatkov. No, takto. Všetci vnímame, samozrejme, že keď štát teda má nejaké úlohy, tie stoja nejaké peniaze a je teda prirodzené, že firmy alebo teda podnikateľský sektor, ale aj občania nejaké tie poplatky platiť musia. To je, proste poplatok je z toho, že by mal pokrývať plus-mínus náklady, ktoré teda štát má s danou administratívou. No, ale za prvé tých poplatkov je veľmi veľa, za druhé si tu pamätáme ešte konsolidačný balíček z minulého roku, kde boli zásadne, zásadne pozvyšované takmer všetky poplatky. Niektoré išli aj o 100 %, väčšina z nich išla o nejakých 45 % aj s odôvodnením nejakej tej inflácie a týchto vecí. To by som inak bol rád, keby sa to použilo v tom prechádzajúcom návrhu zákona, lebo aj tá inflácia je aj pri tých výškach odpisovaných súm. Ale teda išlo to proste do nejakého režimu, že tie poplatky sú fakt vysoké. Ja som teda sa pokúsil vybrať, a teda aj použil nejaké informácie proste podnikateľských zväzov, že ktoré poplatky ich najviac zaťažujú, a teda ten môj návrh prináša zmeny poplatkov, ktoré najviac zaťažujú podnikateľov, najviac im to podnikanie brzdia, a teda by zase ich zníženie zajedno ich uľahčilo, možno prípadne by niekto by vstúpil aj do odvetvia, alebo teda by bol, tá bariéra vstupu nižšia, takže o tomto je tento návrh. Bližšie asi v rozprave. Len teraz dodám, že teda samozrejme bude to mať nejaký drobný negatívny vplyv na rozpočet verejnej správy, ale že je to v súlade .. Samozrejme, bude to mať pozitívny vplyv na podnikateľské prostredie a je v súlade so všetkými, s ústavou aj so všetkými ústavnými zákonmi a ostatnými všeobecne záväznými predpismi. Ďakujem pekne, a teda viac asi v rozprave po obednej prestávke. Prosím, do rozpravy sa hlásim ako prvý. Ďakujem pekne za pozornosť.
19. schôdza NR SR - 8.deň - A. dopoludnia
Dátum: 2024-09-24
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

120. Ďakujem pekne za slovo. Ďakujem, kolega, za... pán kolega, za podporu. No, v podstate inak takto by to malo nejak fungovať, že áno, že konsolidovať treba, na tom proste asi zhoda je. Tie financie naše vyzerajú veľmi zle, ale už keď sa takýto balíček robí a fakt prinesie drastické veci pre podnikateľov, tak vždy by malo byť súčasťou aj niečo, čo vlastne zasa narovnáva také tie nejaké pokrivenia, ktoré vznikli vplyvom času, a jednoducho že prináša aj takú nejakú nádej. Čiže ja sa chcem normálne, že fakt obrátiť na tie slová, ktoré pán kolega Janckulík povedal, že áno, je veľká, samozrejme, pravdepodobnosť hraničiaca s istotou, že koalícia nepodporí tento návrh, ale stále ešte o tom konsolidačnom balíčku rokujete, že by ste to fakt mohli zahrnúť do tých svojich vlastne nápadov zmien, a toto by bolo niečo, čo by zase tým podnikateľom neprinieslo len čierne svetlo alebo proste žiadne svetlo v tuneli, ale možno takéto jedno svetielko, že kde by sa im aj trochu pomohlo, lebo robíte veľké zmeny aj z hľadiska nejakých, že kde sú vyššie náklady aj kde teda chcete väčšie príjmy. Toto by bolo proste jedno z opatrení, ktoré by dokázalo vlastne reálne aj pomôcť, takže možno toto, možno toto, že keby ste si to aspoň skúsili zahrnúť do vlastne tých svojich návrhov. Ďakujem pekne.
19. schôdza NR SR - 8.deň - A. dopoludnia
Dátum: 2024-09-24
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

64. Ďakujem pekne, kolega Ledecký. Presne tak, ako podnikatelia musia v dnešnej dobe spĺňať podmienky veľa, veľa rôznych zákonov, a úplne že dávať im povinnosť, aby sa dohodli so zamestnancami na, na proste pláne dovoleniek, je úplne že zbytočná, tak ako si povedal, presne tak, toto vedia zvládnuť úplne bez problémov aj bez zákona. Uľahčíme im aspoň takto. Ďakujem pekne.
19. schôdza NR SR - 8.deň - A. dopoludnia
Dátum: 2024-09-24
Poslanec: Viskupič, Marián (SaS)
Druh vystúpenia: Vystúpenie

56. Ďakujem pekne za slovo, pán predsedajúci. Vážené kolegyne, vážení kolegovia, dovoľte mi teda uviesť návrh zákona, ktorým sa mení zákon č. 311/2001 Z. z. Zákonník práce v znení neskorších predpisov. Cieľom môjho návrhu je, je to drobná, ale zmysluplná vec, je vypustenie povinnosti vypracovať plán dovoleniek. Je to § 111 ods. 1 Zákonníka práce. No a dôvodom navrhnutej úpravy je zníženie administratívnej záťaže zamestnávateľa, keďže pre veľkú časť zamestnávateľov je vypracovanie tohto návrhu iba formálnou záležitosťou a tá realita počas roka je úplne iná. Predložený návrh zákona nebude mať žiadny vplyv na rozpočet verejnej správy. Bude mať pozitívny vplyv na podnikateľské prostredie. Nemá sociálne vplyvy ani vplyvy na životné prostredie a informatizáciu spoločnosti. Návrh zákona je v súlade s Ústavou Slovenskej republiky, ústavnými zákonmi a ostatnými všeobecne záväznými právnymi predpismi Slovenskej republiky, rovnako aj medzinárodnými zmluvami a dokumentami, ktorými je Slovensko viazané. Viacej poviem v rozprave, do ktorej sa, pán predsedajúci, hlásim ako prvý. Ďakujem pekne.
19. schôdza NR SR - 3.deň - A. dopoludnia
Dátum: 2024-09-13
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

178. Ďakujem pekne za slovo. Kolega Dodo Hlina, veľmi pekne ďakujem za tvoje vystúpenie. Áno, tá osobná skúsenosť je veľmi dôležitá. Ja už len poviem, že skutočne existuje štatistika, kde Čína je krajina, ktorá za posledné roky dokázala najviac zazeleniť, vysadiť svoje územie. Som veľmi rád, že to tu padlo tak, že si to fakt videl na vlastné oči. No a ja si myslím, že mali by sme sa dokázať učiť od tých, ktorí dokázali vyriešiť svoje problémy, a myslím si, že toto je úplne jasné, že stromy teda nielenže čistia ovzdušie, že zmierňujú klímu, tým pádom bojujú proti otepľovaniu. Zároveň do svojich tiel deponujú, alebo do svojich pletí deponujú oxid uhličitý. Zároveň proste ľuďom zlepšujú aj fyzické, aj mentálne zdravie. Proste majú samé, samé pozitíva. No a inak stromy majú aj vodozádržnú funkciu a myslím si, že tu je ten paradox doby a tu je vlastne to, čo možno za pár dní aj uvidíme, že minister Taraba, ktorý teda dnes stojí v čele opatrení proti povodni, je to presne ten istý minister, ktorý umožnil alebo zabezpečil, že sa Slovensko bude dať spolovice vyrúbať a tak vlastne to, čo najviac bráni tým povodniam, tá vodozádržná schopnosť lesa, tak tú vlastne ide rušiť. Ale teda dnes je, hrdinsky stojí v tom, že on ochráni Slovensko pred povodňami. No, paradoxy doby. Ďakujem pekne.
19. schôdza NR SR - 3.deň - A. dopoludnia
Dátum: 2024-09-13
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

166. Ďakujem pekne za slovo. No, myslím si, že, a ďakujem pekne za vystúpenie, myslím si, že to najmenej, čo občan by mohol od politika očakávať, je, že zvládne moc, ktorá mu bude daná do rúk. No ale presne tieto štvorkolkové výlety, helikoptérové výlety, to proste presne ukazuje, že ako to proste či už Kuffovci, alebo pán Taraba proste túto moc nezvládajú. A ďalším, vlastne ďalšou ukážkou toho sú presne takéto zákony, ktoré, ktoré búrajú to, čo roky fungovalo. To je presne ďalšia ukážka arogancie moci. No ja verím, že práve, práve proste takéto konanie otvorí, otvorí, otvorí ľuďom oči a v ďalších voľbách jednoducho takto arogantným politikom ten priestor nedajú. A už len nakoniec, že áno, ak majú v SNS pocit, že niečo napríklad na dobrovoľných ochrancoch prírody nefunguje, veď tak dobre, tak treba to upraviť, treba povedať, kde je problém, ale nie to proste zbúrať, zrušiť. Tak, myslím si, že bolo by dobré skutočne, keby sa aj vládna koalícia pozrela na to, čo sem bolo dodané a sama vlastne rozsúdila tento zákon. Ďakujem pekne ešte raz za veľmi obsažné a veľmi dobré vystúpenie. Ďakujem.
19. schôdza NR SR - 2.deň - A. dopoludnia
Dátum: 2024-09-11
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

50. Ďakujem pekne za slovo. Ja sa skúsim venovať hlavne, takto, ďakujem, samozrejme, všetkým kolegom a kolegyniam za faktické pripomienky a budem sa venovať pani kolegyni Vaľovej. No, pani kolegyňa, všimli ste si, že už vládnete rok, to je jedna vec, a potom, že z posledných dvanásť a pol roka ste vládli vlastne deväť, hej, a teda všetky tie ostatné vlády vlastne boli že tri a pol roka, tak vlastne už malo byť všetko vyriešené, veď vy ste vládli veľkú väčšinu času, takže nerozumiem, že prečo zrovna teda tie tri roky sú až taký problém. No ale hlavne čo sa týka tých eurofondov, no viete, to neni, že či chodí niekto, ja som, do Bruselu sa sťažovať alebo niečom, ja som presvedčený, že proste tá Európska únia alebo Európska komisia, veď ony nepotrebujú, aby tam nejaký Viskupič išiel sa sťažovať na vlastnú vládu, ony majú, myslím si, že dostatok šikovných a múdrych ľudí, ktorí sledujú, pani Vaľová, aspoň zostaňte, ktorí sledujú situáciu, a ja teda som neni žiadny fanúšik toho, aby proste nám boli zastavené eurofondy. Ale pýtajme sa prečo. Veď tie útoky na právny štát, to, čo sa tu, to, čo sa tu posledný rok deje, to sú, to sú tie veci, ktoré jednoducho tá Únia zvažuje, veď to sú peniaze, to sú peniaze, na ktoré sa museli vyzbierať európski daňoví poplatníci, Únia ich pošle na Slovensko a tu vlastne nie je inštitúcia, ktorá by zabezpečila stráženie finančných záujmov Únie. To znamená, neni tu inštitúcia, ktorá by sledovala, či nebudú teda postihnuté nejakou korupciou a keď sa také stane, aby to dokázala proste postihnúť a odsúdiť. Toto je ten problém, prečo Únia zvažuje a možno už aj začala proces proste obmedzenia alebo nejakého, nejakého zastavenia eurofondov. Toto, prosím, ale vládnete, pani Vaľová, vládnete, normálne to riešte, ja hovorím, že Slovensko dnes nedokáže prežiť bez eurofondov. Osemdesiat percent... (Prerušenie vystúpenia časomerom.)
19. schôdza NR SR - 2.deň - A. dopoludnia
Dátum: 2024-09-11
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

36. Ďakujem pekne za slovo. Ďakujem, ďakujem za všetky pripomienky. Urobíme to tak, že hlavne teda, samozrejme, ku pánovi predsedovi finančného výboru sa prihlásim ešte do ústnej rozpravy a skúsim tak nejak presnejšie rozobrať to, čo práve povedal. Ďakujem pekne.
19. schôdza NR SR - 2.deň - A. dopoludnia
Dátum: 2024-09-11
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

26. Ďakujem pekne za slovo. Kolega Štefan Kišš, ďakujem pekne za vystúpenie, s veľa-veľa vecami, samozrejme, sa jedine dá súhlasiť, ďakujem za to zarámcovanie. A ja si dovolím, teda možno pán predseda bude zdieľny, keď zrovna spomeniem jeho, že normálne musíme pochváliť aj pána predsedajúceho za to, že ozaj nechal rozprávať, pretože k samotnej dani z tabaku to bolo až úplne na konci. Ale okej, veď presne tak, je to nejaký balík zákonov, čiže ďakujem, že ste nechali kolegu povedať proste toto celé. No ja možno ešte mám chvíľku, tak len doplním vlastne to, o čom Štefan hovoril, o tom veľmi-veľmi zlom stave verejných financií, o úplne aktuálne údaje. No ku včerajšku bol hotovostný deficit štátneho rozpočtu 5,162 mld., ale pozrime sa ešte o deň skôr, už to bolo 5,3 mld. a zhodou okolností zrovna teda včera prišla, neviem presne, čo to je, ale 250 mil. z Európskej únie, takže dnes je ten deficit o niečo nižší. Ale každopádne sú to veľmi-veľmi zlé čísla a proste skutočne platí to, náš deficit je fakt najvyšší, tak ako Štefan hovoril, naša udržateľnosť dlhodobá je na najhoršej úrovni a nevidieť žiadne zlepšenie a, samozrejme, a aj daň z tabaku tiež nie je cesta, ktorá to dokáže celé akoby vyriešiť, ale viacej už poviem vo vystúpení. Ďakujem pekne, Štefan, ešte raz za vystúpenie.
19. schôdza NR SR - 2.deň - A. dopoludnia
Dátum: 2024-09-11
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

12. Pán predsedajúci, ďakujem pekne za slovo. No pripájam sa k slovám pani kolegyne, ale hlavne chýbalo absolútne akékoľvek odôvodnenie od pani kolegynky, len teda prečítala znenie a ja teda som presvedčený z toho, čo som počul, že teda NIKY samotnej sa toto vôbec netýka, že sa to týka iných vecí a na poslednú chvíľu bez zdôvodnenia aj v pléne, no ako možno by som teda chcel pomknúť pani kolegynku Plevíkovú, keby aspoň vo faktickej, v reakcii aspoň skúsila aspoň trošku odôvodniť vlastne to znenie, čo teraz prečítala. Ďakujem pekne.
16. schôdza NR SR - 1.deň - B. poludní
Dátum: 2024-07-15
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

12. Ďakujem za slovo, pán predsedajúci. Mária, ďakujem pekne za tvoje vystúpenie. No, smutné je to celé v tom, že v podstate nie je rozdiel medzi európskymi a národnými peniazmi. Stále sú to peniaze vyzbierané od slovenských daňových poplatníkov a, samozrejme, si zaslúžia ochranu, právnu ochranu nielen na národnej, ale aj na, nielen na európskej, ale aj na národnej úrovni. Slovensko totiž nielen čerpá z európskych zdrojov a z európskych inštitúcií, ale do Európskej únie aj posiela svoj pravidelný členský ročný príspevok. No a teda slovenskí daňoví poplatníci platia nielen spotrebu či investície štátu z národných zdrojov, ale teda platia takto aj ten členský príspevok do EÚ, a keď sa aj tieto peniaze vrátia, samozrejme, spolu s ďalšími peniazmi daňových poplatníkov iných krajín, pretože sme čistý príjemca, tak koalícia teda pochopila, že teda už si zaslúžia dôslednú ochranu pred spreneverou či korupciou. No ale teda prečo nie rovnaké peniaze vyzberané od rovnakých slovenských daňových poplatníkov a použité na národnej úrovni? No a, Mária, máš pravdu aj v tom, že pravda sa koalícii veľmi ťažko počúva. Ďakujem pekne.
15. schôdza NR SR - 5.deň - A. dopoludnia
Dátum: 2024-06-18
Poslanec: Viskupič, Marián (SaS)
Druh vystúpenia: Vystúpenie s faktickou poznámkou

44. Ďakujem pekne. Čiže mám to chápať, že pani Vaľová navrhuje zdaňovať dôchodky, to by možno bolo dobré aj zapísať, to by teda bolo zvláštne a zrovna teda zo strany SMER. Ale inak, pani Vaľová, ďakujem pekne každopádne za faktickú. Som rád, že teda ste povedali, ale takto, že brať chudobným a pomáhať bohatým, to je určitá forma morálneho hazardu . A jednoducho, áno, na sladených nápojoch sa zložia skôr chudobní, a tie isté peniaze dáte na podporu hypoték, čo dáte teda skutočne, že, že bohatším. No takto, takto to je. No a potom, keď, som rád inak, že ste spomenuli aj tú Sociálnu poisťovňu, lebo smeruje k absolútnej neurdržateľnosti. Ešte v roku 2022 bola dofinancovaná asi 103 mil. eur, to znamená, že jej hospodárenie bolo udržateľné a vyvážené. V roku 2023 to už bolo asi 1,1 mld. V roku 2024 bolo rozpočtovaných 1,6 mld. dofinancovania, to znamená, peniaze, ktoré chýbajú, o ktoré viacej vyplatí na dôchodkoch, ako vyberie Sociálna poisťovňa, dnes už je to zmenené na 2,5 mld. eur. A na budúci rok to nebude menej. 0Pani Vaľová, to mi len prezraďte, ako toto dokážete ufinancovať. Proste, to ja viem, že Sociálna poisťovňa sa usmeje, joj, chýba nám, však nám doplnia zo štátneho rozpočtu. Ale pán minister sa neusmeje, lebo on ich musí požičať a musí zaplatiť ešte aj úroky, a akože fakt má toho, akože plnú hlavu smútku, pretože aj požičiavame si najviac v histórii. Fakt neurdržateľne. Ďakujem pekne.